open-index/open-wikipedia-markdown huggingface dataset:
Pikkunoidanlukko

**Pikkunoidanlukko** (*Botrychium simplex*) on Euroopassa ja Pohjois-Amerikassa tavattava pienikokoinen saniaislaji. Se on sekä Euroopassa ja Suomessa erittäin uhanalainen, Euroopan unionin erityisesti suojelema laji. Pikkunoidanlukko on rauhoitettu koko Suomessa, myös Ahvenanmaalla.

## Ulkonäkö ja koko
Pikkunoidanlukko on vaatimattoman ulkomuotonsa takia varsin vaikeasti havaittava kääpiösanikkainen. Se kasvaa vain 3–15 cm korkeaksi. Kasvin lehti on tavallisesti tyvestään jakautunut lehteen ja itiöpesäkkeistöön. Lehden kellanvihreä lapa on lyhytruotinen, lehden liuskat ja lehdykät tavallisesti pyöreäkärkisiä. Lehdykkäpareja on enintään kolme. Itiöpesäkkeistö on lähes haaraton tai harvahaarainen. Itiöpesäkkeet ovat lyhytperäisiä ja muodostavat usein rypälemäisiä ryhmiä. Kypsinä itiöpesäkkeet ovat väriltään ruosteenruskeita. Pikkunoidanlukon itiöt kypsyvät Suomessa kesä-heinäkuussa. Itiöt voivat säilyttää itävyytensä maaperässä vuosikymmeniä. Alkeisvarsikko on maansisäinen ja mukulamainen. Laji on muiden noidanlukkojen tapaan riippuvainen sienijuuresta.

Pikkunoidanlukko on ulkoasultaan hyvin muunteleva, ja laji käsittääkin ilmeisesti useita eri rotuja. Se saattaa joskus muistuttaa läheisesti hentokasvuista ketonoidanlukkoa (*B. lunaria*) tai saunionoidanlukkoa (*B. matricariifolium*). Määrittelyä vaikeuttaa myös lajien samankaltaiset kasvupaikat.

## Levinneisyys
Pikkunoidanlukon levinneisyysalue on hyvin epäyhtenäinen. Yleisimmillään laji on Pohjois-Amerikan itärannikolla. Sitä tavataan myös Pohjois-Amerikan länsirannikolla, Japanissa, Grönlannissa, Islannissa ja Euroopassa lähinnä mantereen keski- ja pohjoisosista. Pohjoismaissa ja Baltiassa pikkunoidanlukkoa tavataan harvinaisena.

Suomessa pikkunoidanlukkoa on tavattu paristakymmenestä paikasta eri puolilta maata Ahvenanmaalta Kainuun ja Simon korkeudelle saakka. Nykyään lajista tunnetaan kahdeksan esiintymää Ahvenanmaalta ja Varsinais-Suomen saaristosta, joista on tavattu parhaimmillaan alle 200 yksilöä. Yksilömäärä vaihtelee voimakkaasti vuodesta toiseen, ja kasvi voi pysyä huonoina vuosina kokonaan maan alla tekemättä lehtiä.

## Elinympäristö
Pikkunoidanlukko kasvaa kosteilla, hiekkaisilla ja laidunnetuilla niityillä. Laji suosii erityisesti merenrantojen tulvaniittyjä. Sitä saattaa tavata myös kosteilta kallionpengermiltä ja kalliopainanteista. Useilla kasvupaikoillaan laji on tavattu vain kerran. Pikkunoidanlukko suosii kalkkipitoista maata. Laji on kaikkialla Euroopassa huomattavasti taantunut. Suurin syy tähän on kasvupaikkojen umpeenkasvu laidunnuksen loputtua.

## Lähteet
* Laine, Unto: *Pikkunoidanlukko*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 84–85.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Pikkunoidanlukon (''Botrychium simplex'') levinneisyys Suomessa.
* Suomen ympäristökeskus: Harvinaistuneet noidanlukot etsintäkuulutetaan koko maassa
Gerlachovský štít

**Gerlachovský štít** (, ) on Slovakian ja koko Karpaattien korkein vuorenhuippu Tatravuorilla. Sen huippu on 2&nbsp;655 metrin korkeudella merenpinnan tasosta.

## Katso myös
*Luettelo maiden korkeimmista kohdista

## Lähteet
Pohjannoidanlukko

**Pohjannoidanlukko** (*Botrychium boreale*) on harvinainen, Euroopan ja Pohjois-Amerikan pohjoisosissa tavattava saniaislaji.

## Ulkonäkö ja koko
Pohjannoidanlukko kasvaa 10–30 cm korkeaksi. Lehti on varren puolivälin yläpuolelta jakautunut. Tummahkonvihreä lehden lapa on ruoditon tai hyvin lyhytruotinen, puikean kolmiomainen ja 1,5–2,5 kertaa leveytensä pituinen. Lehdessä on 3–5 paria lehdyköitä, jotka ovat kolmiomaisen tai vinoneliömäisen puikeita, keskisuonellisia ja lavan kärkeä kohti pieneneviä. Alimmat lehdykät ovat lähes pituutensa levyisiä, epäsäännöllisen liuskaisia ja tylppäkärkisiä. Pohjanneidonlukko kukkii kesä-heinäkuussa. Itiöpesäkkeistö on tavallisesti pitkäperäinen ja haarova. Itiöpesäkkeet ovat lyhytperäisiä, usein rypälemäisinä ryhminä ja kypsinä väriltään ruosteenruskeita.

## Levinneisyys
Pohjannoidanlukkoa tavataan Euroopassa Pohjois-Norjassa ja -Ruotsissa, Suomessa, Virossa, Luoteis-Venäjällä sekä Islannissa ja Grönlannissa. Lajia tavataan myös Kiinassa, Itä-Siperiassa, Alaskassa sekä Kanadan ja Yhdysvaltain länsiosissa.

Suomessa pohjannoidanlukkoa kasvaa Uudenmaan rannikolta Ahvenanmaalle ja edelleen Pohjanlahden rannikkoa pohjoiseen. Raahen korkeudella laji levittäytyy myös sisämaahan, ja sitä tavataankin satunnaisesti koko Pohjois-Suomessa. Kaikkialla Suomessa laji on kuitenkin harvinainen. Vuodesta 2019 lähtien pohjannoidanlukko on luokiteltu Suomessa silmälläpidettäväksi. Sitä ennen se oli luokiteltu vaarantuneeksi.

## Elinympäristö
Suomessa pohjannoidanlukko viihtyy maan eteläosissa katajikkokedoilla ja pohjoisessa joenvarsiniityillä ja kyläkedoilla. Laji on kalkinsuosija. Muiden noidanlukkojen tapaan myös pohjannoidanlukko on harvinaistunut perinteisen laidunnuksen loppumista seurannutta kasvupaikkojen umpeenkasvua.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Pohjolan kasvien pauloissa: ''Botrychium boreale'' - pohjannoidanlukko
*
Vauva (lehti)

**Vauva** oli vauvoihin, raskauteen ja perhe-elämään erikoistunut suomalainen aikakauslehti, jonka keskustelupalsta on edelleen toiminnassa. Lehteä kustansi Sanoma Media Finland, ja sitä julkaistiin vuosina 1992–2020. Lehden ainoa kilpailija Suomen mediakentällä oli *[[Kaksplus]]*.

*Vauva*-lehden verkkosivusto on Suomen aikakauslehtien suosituin verkkosivusto, ja se tunnetaan myös vanhemmuuspiirien ulkopuolella. Naistenlehtien verkkosivustoista opinnäytetyönsä tehnyt Outi Sonkamutka arvioi tämän johtuvan sekä lehden selvästä kohderyhmästä mutta myös lehden aktiivisesta keskustelupalstasta. Keskustelupalsta on Suomen toiseksi tavoittavin kotimainen internetalusta Suomi24:n jälkeen.

Vuonna 2016 Kaustisen kansanmusiikkijuhlilla esiintyi Kalevauva.fi-yhtye, jonka kappaleiden sanoitukset ovat vauva.fi:n keskusteluja lauluiksi sovitettuna.

*Vauva*-lehti lakkautettiin vuonna 2020, mutta sen keskustelupalstan ylläpitämistä jatketaan. 

## Vauva-lehden päätoimittajat

*1992-2003 Pirkko Vuorio,
*2003-2005 Minna McGill,
*2005-2013 Hanna Kangasniemi,
*2013-2016 Tytti Kontula,
*2016-2017 Anna Ruohonen,
*2017-2019 Maija Koski,
*2019 Hanna-Mari Arosilta

## Lähteet

## Aiheesta muualla
*vauva.fi
Gradient

**Gradient** on suomalainen kaiutinvalmistaja. 

Perustamisestaan lähtien Gradient on pyrkinyt rakentamaan kaiuttimia, jotka toimisivat mahdollisimman hyvin tavallisessa olohuoneessa. 

Yrityksen ovat perustaneet opistoinsinööri Jorma Salmi ja Jouko Alanko vuonna 1984.

Gradientin toimitusjohtaja on Atte Salmi, yrityksen perustajan Jorma Salmen poika.

Yritys aloitti toimintansa Järvenpäässä, mutta muuti Porvooseen vuonna 2010.

Gradient-kaiuttimet valmistetaan käsityönä Suomessa.

Valmistaja on tullut tunnetuksi maailmalla yksilöllisistä ratkaisuistaan. Gradient oli eräs harvoista 1990-luvun lamasta selvinneistä suomalaisista kaiutinvalmistajista.

Gradientin komponenttitoimittajana toimi vuosien ajan Graditech. Gradient-kaiuttimet on suunniteltu toimimaan myös vaikeissa akustisissa tiloissa. Kardioidi- ja dipolirakennetta hyödyntävät Gradient-kaiuttimet tunnetaan suorasta vasteestaan ja neutraalista äänestään.

## Alku
1980-luvun alkupuolella Jorma Salmi mittasi ja koekuunteli huippuluokan kaiuttimia Otaniemessä sijaitsevassa kaiuttomassa huoneessa. Hän huomasi, että laboratorio-olosuhteissa kaikki laitteet kuulostivat samanlaisilta. Mutta tavallisessa olohuoneessa jotkut kaiuttimet värittivät ääntä selvästi. Tämä johtui huoneen vaikutuksesta. Huone heijasti pinnoillaan ääniaaltoja ja synnytti ääneen vaihe-eroja, korostumia ja vaimentumia. Salmi alkoi suunnitella kaiutinta, johon tila vaikuttaisi mahdollisimman vähän. 

## Ensimmäinen kaiutin
Gradientin ensimmäinen kaiutin valmistui vuonna 1984. Se oli mallinimeltään 1.0. Tämän sarjan kaiuttimia esiteltiin teollisen muotoilun malliesimerkkeinä, mutta niiden muoto oli suoraa seurausta niiden toiminnallisuudesta. Siinä missä tavallisen kaiuttimen kuulija sai korviinsa ääntä, joka oli peräisin kaiuttimesta, ja sen lisäksi vielä ääntä, joka oli heijastunut lattian kautta, Gradient 1.0:n bassokaiutin tuotti ääntä suoraan lattiaa kohden, jolloin kaikki kuulijan luo saapunut bassoääni oli lattiasta heijastunutta. Gradient 1.0:n keskiäänet tuottava elementti taas sijaitsi bassoelementin päällä 30 asteen kulmassa lattiaan nähden, jotta ääni ei heijastuisi lattiasta ollenkaan. Koteloinnin puuttuminen auttoi edelleen minimoimaan äänen säteilyä muualle kuin kuuntelupaikalle. Keskiäänielementin yläpuolella oli vielä pystyssä neljä diskanttikaiutinta.  

Kaiutin menestyi ''Hifi''-lehden testissä, jonka jälkeen Gradient sai ison tilauksen Sibelius-Akatemialta.

## Mallit
Nykyinen mallisto käsittää seuraavat mallit:
* *5.0*
* *Evidence*
* *Helsinki 1.5*
* *Revolution*
* *Revolution Active*
* *SW-D*
* *SW-S*
* 6.0

## Lähteet

## Aiheesta muualla
* Gradientin kotisivut
Yleisurheilun alle 18-vuotiaiden maailmanmestaruuskilpailut 2007

Vuoden **[[2007]] [[yleisurheilun alle 18-vuotiaiden maailmanmestaruuskilpailut]]** käytiin 11.–15. heinäkuuta Ostravassa, Tšekissä.

Kilpailuihin osallistui yhteensä 1&nbsp;228 urheilijaa 152 maasta.

## Mitalistit
### Pojat

### Tytöt

## Lähteet
* IAAF:n kisasivut 

### Viitteet
Kaksoiskäynnistys

**Kaksoiskäynnistys** () tarkoittaa sitä, että yhteen tietokoneeseen asennetaan useampia käyttöjärjestelmiä, joista käyttäjä voi koneen käynnistyksen yhteydessä valita, mikä asennetuista käyttöjärjestelmistä käynnistetään. Kaksoiskäynnistystä käytetään usein esimerkiksi asennettaessa sekä Microsoft Windows että jokin Linux-käyttöjärjestelmä samalle tietokoneelle.

Käyttöjärjestelmät asennetaan omille kiintolevyosioilleen. Samalla osiolla käyttämisen estää esimerkiksi Windows-käyttöjärjestelmien tapa kirjoittaa käynnistystietonsa kiintolevyosion alkuun. Eri käyttöjärjestelmät käyttävät varsin usein myös eri tiedostojärjestelmiä eivätkä kykene useinkaan suoraan lukemaan toistensa tiedostoja.

Tietokoneeseen voidaan asentaa useampia kuin kaksi käyttöjärjestelmää (multi boot), tai myös saman käyttöjärjestelmäperheen eri versiota (esim. Microsoft Windows XP, Windows Vista ja Windows 7). Jokainen käyttöjärjestelmä tarvitsee omat osionsa kiintolevyiltä (erityisesti tärkeät käyttöjärjestelmätiedostot sisältävä osio, mikäli käyttöjärjestelmä käyttää useampia osioita), ja samojen toissijaistenkaan osioiden jakaminen eri käyttöjärjestelmien välillä ei ole yleensä suositeltavaa ja voi aiheuttaa ongelmia. 

*Hypervisor*-virtualisoinnin yleistyminen on vähentänyt tarvetta kaksoiskäynnistykselle, koska vieraskäyttöjärjestelmää voi tällöin suorittaa isäntäkäyttöjärjestelmän ollessa käynnissä. Tämän etuna on ettei tietokonetta tarvitse käynnistää uudelleen mikäli on tarve käyttää toista käyttöjärjestelmää.

## Katso myös
* Boot Camp
* GNU GRUB
* NTLDR

## Lähteet
Pariisin Kevät

**Pariisin Kevät** on Arto Tuunelan perustama helsinkiläinen yhtye. Yhtye on julkaissut kahdeksan albumia, ja sen tunnettuja kappaleita ovat muun muassa ”Pikku Huopalahti”, ”Tämän kylän poikii”, ”Kesäyö”, ”Odotus”, ”Haamupuhelu”, ”Pilvissä”, ”Onks se rakkautta” ja ”Fantasiaa”.

Yhtyeen oli tarkoitus olla Tuunelan studioprojekti, joka ei tulisi koskaan keikkailemaan. Suosion myötä Tuunela päätti kasata ympärilleen soittajat, joiden avulla  Pariisin Kevät voisi alkaa esiintyä. Pariisin Kevät soitti ensimmäisen, epävirallisen, keikkansa Helsingin Bar Loosessa salanimella Haminan Kiekkoympyrät. Ensimmäinen virallinen esiintyminen tapahtui kesällä 2010 Ilosaarirock-festivaaleilla. Yhtye sai nimensä masteroija Minerva Papin nähtyä unta, että Tuunela johtaa Pariisin Kevät -nimistä yhtyettä.

Yhtyeen muodostivat Tuunelan lisäksi Rubik-yhtyeessä toimineet Artturi Taira ja Jussi Hietala, Ilari Kivelä Arto Tuunelan toisesta yhtyeestä Major Labelista sekä Antti Pouta ja Reko Aho. *[[Kaikki on satua]]* -albumilla myös livebändi osallistui levyllä soittamiseen. Marraskuussa 2018 yhtye ilmoitti Jussi Hietalan jättäneen yhtyeen, ja sittemmin myös Reko Aho on jättäytynyt pois. Tuunela on kertonut, ettei yhtyeeseen oteta uusia jäseniä.

Uusien kappaleiden tekemisestä vastaavat pääasiassa Tuunela ja Taira kahdestaan. Yhtyeen sävellykset ovat muuttuneet ajan kanssa rockista elektronisemmaksi, ja Tuunela on kuvaillut, että yhtyeen identiteetti koostuu ”tosi erilaisista jutuista”. 

## Julkaisut

* 
* 
* 
* 
* 
* 
* 
* 

## Katso myös
* Luettelo Pariisin Kevään kappaleista

## Lähteet

## Aiheesta muualla

* Yhtyeen esittely Fullsteam Recordsin sivuilla
Pyhä Scholastica

**Pyhä Scholastica** (480 Umbria – 543 Montecassinon lähellä) oli varhaiskeskiaikainen roomalainen pyhimys ja pyhän Benedictus Nursialaisen kaksoissisar. Häntä kunnioitetaan katolisessa kirkossa, vanhakatolisessa kirkossa, ortodoksisessa kirkossa ja anglikaanisessa kirkossa. Pyhä Scholastica omisti elämänsä Jumalalle ja nunnaksi tulemiselle. Hän on kouristelevien lasten, nunnien, myrskyjen vastustamisen ja Le Mansin suojeluspyhimys. Hänen tunnuksiaan ovat krusifiksi, kyyhky ja piispansauva. Yleisessä roomalaiskatolisessa kalenterissa pyhän Scholastican muistopäivä on 10. helmikuuta, joka on vuoden 1960 kalenterissa 3. luokan juhla ja noin 5 kuukautta ennen pyhän Benedictuksen juhlaa 11. heinäkuuta. 

Gregorius Suuri on kertonut kirjoituksissaan pyhän Scholastican viimeisestä tapaamisesta veljensä Benedictuksen kanssa, jonka jälkeen hän kuoli. Kerrotaan, että Scholastican kuollessa vuonna 547 hänen sielunsa nousi taivaaseen kyyhkysen muodossa. Pyhä Benedictus vuorostaan kuoltuaan haudattiin samaan hautaan siskonsa kanssa. Hänen hautansa ja reliikkinsä ovat Italiassa Montecassinossa, jossa pyhä Benedictus toimi.

Pyhää Scholasticaa kunnioitetaan roomalaiskatolisessa messussa seuraavalla latinankielisellä kollehtarukouksella:

"*Orémus. Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie coelum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre.*"

Hänelle on laadittu myös latinankielinen ja englanninkielinen litania *Litaniae de Sancta Scholastica*.

## Galleria

File:Manualofprayers-015b-scholastica.png
File:Nuremberg chronicles f 144r 3.jpg
File:Perrot - Bue ar Zent pajenn117.jpg


## Katso myös
* Benedictus Nursialainen
* Benediktiinit
* Pyhän Benedictuksen luostarisääntö

## Lähteet

## Aiheesta muualla
* http://www.benedictinemonks.com/bnmonk13.htm
Riikka Kaihovaara

**Riikka Kaihovaara** (s. 1980 Vantaa) on suomalainen dokumentaristi ja kirjailija.

Kaihovaara on kirjoittanut tietokirjan *Riippumaton puutarha – Teollisen ruoantuotannon romahdus ja permakulttuurin perusteet* (Visio 2012) sekä esseekokoelmat *Villi ihminen ja muita luontokappaleita (*Atena Kustannus 2019*)* ja *Vieras eläin ja muita uusia luontokappaleita* (Atena Kustannus 2022). *Villi ihminen* oli ehdolla Helsingin Sanomien esikoiskirjapalkinnon saajaksi. *Vieras eläin* voitti marraskuussa 2022 Toisinkoinen-kirjapalkinnon.

Syksystä 2015 alkaen Kaihovaara on työskennellyt Yleisradion dokumenttitoimituksessa. Hän on ohjannut ja käsikirjoittanut muun muassa dokumenttisarjat *[[Huume-Suomen historia]]*, *[https://areena.yle.fi/1-4202848 Seksi-Suomen historia]*, *[https://areena.yle.fi/1-4591815 Hyvissä aikeissa]* ja *[https://areena.yle.fi/1-50660188 Kaikki irti eläimistä]*. Historiasarjojen lisäksi Kaihovaara on ohjannut ja käsikirjoittanut dokumenttisarjan *[https://areena.yle.fi/1-4672646 Omavaraiset]* sekä neljä dokumenttielokuvaa: *Jotain siltä väliltä*, *[https://areena.yle.fi/1-4457880 Kallonmetsästäjät]*, *[https://areena.yle.fi/1-50968516 Tieteen sokaisemat]* ja *[https://areena.yle.fi/1-62653911 Kuningattaren kuolema]*. Kaihovaaran esikoiselokuva *Jotain siltä väliltä* oli Vinokino-festivaalien avajaiselokuvana syksyllä 2013 ja *Kuningattaren kuolema* sai ensi-iltansa elokuussa 2022 Savonlinnan luontoelokuvafestivaalien avajaiselokuvana. Kaihovaara on ohjannut ja käsikirjoittanut kaksi jaksoa myös Ylen tuottamaan ja Nordvisionin rahoittamaan dokumenttisarjaan Pohjoismaiset kulttuuriskandaalit. Hän on saanut dokumenteistaan kaksi Koura-kunniamainintaa. Keväällä 2025 julkistettiin yhteispohjoismainen dokumenttisarja *[https://areena.yle.fi/1-72480071 Luonto palaa]*, jonka Kaihovaara on ohjannut ja käsikirjoittanut yhdessä Simo Sipolan kanssa. Myös *Luonto palaa* on saanut Nordvision-säätiön tukea, ja se tullaan esittämään Suomen lisäksi Tanskan, Norjan ja Islannin televisiossa. Vuosina 2007–2016 Kaihovaara työskenteli toimittajana Yleisradion tutkivan journalismin MOT-ohjelmassa. 

## Lähteet
Pimenee

**Pimenee** on Katariina Hännisen debyyttialbumi vuodelta 2005. Radiosoitossa se tuli tutuksi kappaleista *Kuolematon*, *Paha Tuuli* ja *Polvistukaa*. Albumin tunnettuutta lisäsi valinta Kuukauden Levyksi radioiden musiikkitoimittajien keskuudessa kesäkuussa 2005. Katariina Hänninen laulaa kaikki albumin kappaleet, lisäksi albumilla esiintyy yhtyeen lisäksi kymmenkunta soittajaa ja taustalaulajaa.

Suomen virallisella albumilistalla *Pimenee* -albumi oli kolme viikkoa, ja paras sijoitus oli 33. Albumilta julkaistiin kolme singleä, *Kuolematon*, *Paha tuuli* ja *Pimenee*.

## Kappaleet

# 
# 
# 
# 
# 
# 
# 
# 
# 
# 
# 

## Singlet

## Kokoonpano
### Yhtyeen kokoonpano
* Katariina Hänninen &ndash; laulu
* Teijo Jämsä &ndash; rummut
* Antti Vuorenmaa &ndash; kitarat, bassokitara, ohjelmointi ja taustalaulut
* Christa Renwall &ndash; taustalaulut
* Jetro Vainio &ndash; perkussiot ja ohjelmointi

### Muut kokoonpanot
#### Kappaleessa 4. ''Kuolematon''
* Katariina Hänninen &ndash; laulu
* Risto Asikainen &ndash; kitarat ja kosketinsoittimet
* Kalle Torniainen &ndash; rummut
* Stiina Jean &ndash; taustalaulut

#### Kappaleissa 5. ''Mua se kuuntelee'' ja 9. ''Sinun tavalla''
* Katariina Hänninen &ndash; laulu
* Kalle Torniainen &ndash; rummut ja ohjelmointi
* Tuomas ''Töyhtö'' Väinölä &ndash; kitarat
* Jesse Vainio &ndash; ohjelmointi

#### Kappaleessa 6. ''Ei kenenkään''
* Katariina Hänninen &ndash; laulu ja taustalaulu
* Sir Lambard &ndash; kitarat
* Mika ''Moog'' Pohjola &ndash; urut
* Erkki Ekfors &ndash; rummut
* Capri &ndash; taustalaulut
* Olli Lintuniemi &ndash; taustalaulu

## Lähteet
* Pimenee-albumi Katariina Hännisen kotisivuilla

### Viitteet
Fily Keita

**Fily Keita** on ranskalainen näyttelijä ja laulaja, joka aloitti uransa nuorena esiintyen Pariisin teatterissa. Sittemmin hän siirtyi television pariin ja on toiminut, sekä näyttelijänä, että dubbaajana. Keita muun muassa näytteli yhdysvaltalaisessa televisiosarjassa Family Matters vuonna 1996 ja Marie-Claudea suomalaisessa elokuvassa Ken tulta pyytää vuonna 2001. Dubbauksen lisäksi hän on tehnyt alkuperäisiä äänirooleja muun muassa Spies-tyttöihin ja Team Galaxyyn.

Vuonna 2007 Keita aloitti ensimmäisen albuminsa levyttämisen Lontoossa ja Pariisissa.

## Aiheesta muualla
* 
* 
* 
* Anime News Network
*
Heathrow’n terminaali 4:n metroasema

**Heathrow’n terminaali 4:n metroasema** on asema Lontoon metron Piccadilly-linjalla Heathrow’n lentoaseman haaralla. Se avattiin 12. huhtikuuta 1986 ja se sijaitsee linjan Heathrow’n haaran yksisuuntaisessa silmukassa Hatton Crossin ja terminaalien 1-3 metroasemien välissä. Asema on yksi Lontoon neljästä metroasemasta, jolla on vain yksi laituri. 

## Lähteet
Shell Kepler

**Shell Kepler** (5. lokakuuta 1958 – 1. helmikuuta 2008) oli yhdysvaltalainen näyttelijä. Hän syntyi Ohion Painesvillessa ja esitti vuosina 1979–2002 hoitaja Amy Viningia televisiosarjassa *General Hospital*.

Kepler oli kahdesti naimisissa ja kahdesti eronnut. Hän kuoli munuaisvaurioon Oregonin Portlandissa ollessaan vain 49 vuoden ikäinen.

## Aiheesta muualla
*
Salmijärvi (Rovaniemi)

**Salmijärvi** on järvi Rovaniemellä, Pöykkölän kaupunginosassa. Sen ympäristössä on paljon asuinrakennuksia ja etelärannalla sijaitsee Lapin metsämuseo. Järven lounaisosassa on suosittu uimaranta. Salmijärvi laskee vetensä Salmenojaa pitkin Kemijokeen. Salmenojan ylitse on rakennettu kaksi siltaa, kantatielle 78 Salmenojan silta ja jalankululle sekä pyöräilylle Salmenojan raittisilta.

Salmijärven pohjoispuolella on lampi nimeltä Keinuvuopaja. Järviä erottaa toisistaan kapea Kolpeneenharju.

Salmijärvessä moottoriveneily on kielletty muualla kuin venelaiturille johtavalla veneilyväylällä.

## Lähteet
Luettelo WRC-kuljettajista

Tämä on **luettelo vähintään yhteen [[rallin maailmanmestaruussarja]]n osakilpailuun osallistuneista kuljettajista**. Nykykuljettajat (**lihavoituna**) ovat osallistuneet WRC -kilpailuun viimeisen vuoden aikana.

__NOTOC__

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## Y

## Z
Sayed Pervez Kambaksh

**Sayed Pervez Kambaksh** on afganistanilainen journalismin opiskelija, jonka afganistanilainen uskonnollinen tuomioistuin tuomitsi tammikuussa 2008 kuolemaan jumalanpilkasta. Kambaksh oli ladannut internetistä naisten oikeuksia islamilaisessa maailmassa käsittelevän raportin ja oli tulostanut siitä kopioita muille yliopiston opiskelijoille ja opettajilleen Balkhin yliopistossa keskustelun herättämiseksi aiheesta. 

Tuntematon taho teki valituksen Kambakshin toimista, hänet pidätettiin, ja uskonnollinen tuomioistuin tuomitsi hänet kuolemaan jumalanpilkasta antamatta hänelle mahdollisuutta puolustusasianajajan käyttöön. Afganistanin senaatti vahvisti kuolemantuomion 30. tammikuuta 2008. Kansainvälisen huomion ja painostuksen jälkeen tuomion täytäntöönpano kumottiin ja Kambakshille annettiin oikeus valittaa tuomiosta. Kambaksh valitti päätöksestä ja asia siirtyi Kabulin hovioikeuteen. Lokakuussa 2008 tuomioistuin vahvisti tuomion, mutta muutti tuomion 20 vuoden vankeudeksi. Kambaksh valitti tuomiosta korkeimpaan oikeuteen, mutta korkein oikeus vahvisti hovioikeuden päätöksen.

Elokuun lopussa 2009 presidentti Hamid Karzai myönsi Kambakshille armahduksen.

Vuonna 2015 paljastui, että Kambaksh oli paennut Afganistanista jo ennen armahdusta korkea-arvoisten norjalaisten ja ruotsalaisten diplomaattien avulla. Kambaksh salakuljetettiin pois Afganistanista Ruotsin hallituksen koneessa, jossa oli myös maassa vieraileva Ruotsin ulkoministeri Carl Bildt. Tämä poikkeuksellinen toimenpide oli toteutettu Bildtin mukaan sen jälkeen, kun Karzai oli kieltäytynyt pohjoismaisten diplomaattien tekemistä armahduspyynnöistä.

## Lähteet
Longkou

**Longkou** on satamakaupunki Kiinan Shandongin maakunnan koillisosassa, Yantain prefektuuritason kaupungissa. Longkou sijaitsee Shandongin niemimaan pohjoisrannalla. Kaupungissa asuu 620&nbsp;000 ihmistä. Sen pinta-ala on 893 neliökilometriä, ja sillä on 68 kilometriä rantaviivaa.

Ensimmäisen maailmansodan aikana japanilaiset nousivat maihin Longkoussa hyökätessään niemimaan poikki etelään Qingdaon saksalaistukikohtaa vastaan.

## Lähteet

## Aiheesta muualla

*Virallinen kotisivu
Avustajakoira

**Avustajakoiran** tehtävä on avustaa käyttäjäänsä tämän tarvitsemissa asioissa. Koiralle voidaan opettaa monenlaisia tehtäviä, ja jokainen koira koulutetaankin juuri kyseisen käyttäjän tarpeita vastaavaksi. Liikuntavammaisen käyttäjän avustajakoira voi auttaa monenlaisissa arkielämän askareissa aina kaupungilla liikkumisesta jääkaapin oven avaamiseen ja tavaroiden noutamiseen. Kuulovammaisen avustajakoira ilmoittaa merkkiäänistä, kuten puhelimen soimisesta ja ovikellosta.

Avustajakoirien koulutuksen Suomessa aloitti Marja Kalpamaa (ent. Leppäkorpi) Vähänkyrön Merikaarrossa vuonna 1994. Alkusysäyksen koulutukselle antoi Pekka Hätisen invalidien kansainvälisestä symposiumista Yhdysvalloista kirjoittama matkakertomus, joka julkaistiin *[[IT Invalidityö|IT]]*-lehdessä vuonna 1992. Matkakertomuksessa mainittiin koirat, jotka avustivat vammaisia ihmisiä Pohjois-Amerikassa. Lehtijutun seurauksena alkoi kaksi vuotta kestänyt lobbaus, jonka tuloksena Raha-automaattiyhdistys myönsi Invalidiliitolle avustuksen koirien koulutuksen aloittamiseksi 1994. Raha-automaattiyhdistys, sittemmin Veikkaus, on pääosin vastannut avustajakoiratoiminnan kustannuksista.

Toistaiseksi Invalidiliitto ostaa terveet ja hyväksytyt sekä käyttöönottokatsastuksen läpäisseet koirat yhteistyökumppaneilta ja luovuttaa koirat avustajakoiraa hakeneista henkilöistä valitsemilleen liikuntarajoitteisille henkilöille. Koiran hankinta siirtyy todennäköisesti vuonna 2023 Invalidiliitolta sairaanhoitopiireille, jotka vastaavat näkövammaisten opaskoirien hankinnasta.

Avustajakoirien koulutus kestää noin kaksi vuotta, ja koira käy läpi terveys-, luonne- ja taitotarkastuksen. Avustajakoiran voi kouluttaa myös itse. Tällöin koiran tulee täyttää avustajakoiralle asetetut vaatimukset ja läpäistä samat tarkastukset kuin valmiiksi koulutettujen avustajakoirienkin. Myös yksityisen avustajakoiran käyttäjän tulee olla Invalidiliiton hyväksymä, jotta koira voidaan hyväksyä viralliseksi avustajakoiraksi. Yksityisen avustajakoiran koulutukseen voi saada apua yksityisiltä koirakouluilta.

Opas- ja avustajakoirien vieminen esimerkiksi ravintoloihin, elintarvikeliikkeisiin, virastoihin ja harrastustiloihin on sallittua.

## Katso myös
* Kuulokoira

## Lähteet

## Aiheesta muualla

*Avustajakoira ry
*Avustajakoirista Invalidiliiton sivuilla
Japani ensimmäisessä maailmansodassa

**Japani** osallistui ensimmäiseen maailmansotaan keskusvaltojen vastaisessa liittoutumassa, mutta ajaakseen omia etujaan Aasiassa eikä puolustaakseen ympärysvaltoja. Yhdistynyt kuningaskunta pyysi 7. elokuuta 1914 Japanilta apua Itä-Kiinan merelle saksalaisia aseistettuja kauppalaivoja vastaan. Pyyntö perustui maiden vuonna 1902 solmimaan sopimukseen. Japani vei brittien pyynnön astetta pidemmälle vaatien itselleen Saksan Kiinasta vuokraamia alueita ja julistaen sodan Saksan keisarikunnalle 23. päivänä elokuuta 1914 sen jälkeen, kun vaatimukseen ei oltu vastattu. Qingdao oli tärkeä Saksan laivastotukikohta Kaukoidässä. Kaksikymmentätuhatta japanilaista sotilasta rantautui Longkouhun ja hyökkäsi sieltä Qingdaoon. Japani hankki haltuunsa alueen rautatiet ja hallitsi pian entisiä saksalaisalueita täysin. Saksa antautui Japanille 7. marraskuuta 1914.

Seuraavana vuonna Japani esitti Kiinalle niin kutsutut 21 vaatimusta, jotka olisivat käytännössä toteutuessaan tehneet Kiinasta Japanin vasallivaltion. Se olisi taannut Japanille Kiinan rannikkojen hallinnan, Port Arthurin vuokralle 99 vuodeksi ja oikeuden asuttaa miljoonia kansalaisiaan Mantšuriaan ja Mongolian sisäosiin. Vaatimuksia lievennettiin kahteen otteeseen, ja lopulta Kiina, tietäen että se ei pärjäisi Japanille täysimittaisessa sodassa, suostui myönnytyksiin. Yhdysvaltalaiset ja britit tukivat Kiinaa lievennysvaatimuksissa, koska tiesivät ja pelkäsivät Japanin havittelevan Tyynenmeren herruutta.

Qingdaon jälkeen Japanin laivasto valtasi saksalaisilta näiden Tyynenmeren tukikohdat Marshallsaarilla ja Carolinesaarilla. Japanilaiset laivat saattoivat ympärysvaltojen miehistönkuljetusaluksia myös Intian valtamerellä. Ne partioivat Kaukoidässä vuoteen 1917 ja auttoivat brittejä tukahduttamaan Singaporen kapinan 1915. Vuonna 1917 neljätoista hävittäjää siirrettiin Maltalle, missä ne suojasivat saattueita sukellusveneiltä. Elokuussa 1918 Japani teki intervention Neuvosto-Venäjälle, millä se varmisti vaikutusvaltansa Itä-Siperiassa.

## Katso myös

* Ōkuma Shigenobu
* Katō Takaaki
* Quingdaon taistelu
* Siperian interventio

## Lähteet

## Aiheesta muualla
Dumle

**Dumle** on Fazerin valmistama makeistuotesarja.

## Historia
Dumle julkaistiin alun perin tikkukaramellina Ruotsissa vuonna 1945, jossa sitä valmistettiin Malmössä Mazettin tehtaalla. Dumle siirtyi Fazerille vuonna 1975 Fazerin ostettua Mazettin. Suomeen tikkukaramelli tuli vuonna 1985 tuotenimellä Tikkis. Vuonna 1987 julkaistiin Dumle-makeispussi, joka sisälsi pehmeitä toffeemakeisia. Ensimmäinen makuvariaatio oli 1980-luvun lopulla markkinoille tullut Dumle Mint. Vuosien mittaan Dumle-makuja ovat olleet lakritsi, banaani, omena, appelsiini-mango, tumma suklaa, mansikka, piparkakku, vanilja, vadelma, lime ja kola. Vuonna 2013 Dumle Mix -pussiin kuuluivat Dumle Original, Dumle Lakritsi ja Dumle Dark.

Helmikuussa 2021 Fazer ilmoitti lopettavansa Dumle-tikkarin valmistuksen, koska vanhentunutta tuotantolinjaa oli vaikea huoltaa ja korjata. Dumle-tikkari kuitenkin teki paluun kauppoihin syyskuussa 2022.

## Tuoteperhe
Tuotemerkistä on tehty myöhemmin lukuisia erilaisia tuotteita, muun muassa snacks-tuotteet, suklaapatukka, jäätelö, suklaa-joulukalenteri ja maitokaakaojauhe. Dumle-jäätelö lanseerattiin vuonna 2005 yhteistyössä Nestlén kanssa. Helmikuussa 2013 Dumle laajeni leivonnaistuotteisiin: donitseihin ja -muffineihin.

## Lähteet

## Aiheesta muualla
* Dumlen suomalaiset sivut
Oikeus ja kohtuus (albumi)

**Oikeus ja kohtuus** on suomalaisen Iskias-yhtyeen esikoisalbumi. Se julkaistiin 16. huhtikuuta 2008. ”Huomisen kyynel” on cover-versio Paul Oxley’s Unit -yhtyeen kappaleesta ”Spanish Bars” 

## Kappaleet
# Huomisen kyynel
# Hulluksi teit
# Jalometallii
# Pelottaa
# Saat päivän paistamaan
# Ei susta saa selvää
# Sekaisin
# Lato palaa
# Laura@hotmail.com
# Tauti
# Mee pois
# Sydän odottaa

## Arvostelut
* Imperiumi.net: 
* Rumba: *negatiivinen*
* V2.fi: 

## Lähteet

## Aiheesta muualla
* Oikeus ja kohtuus discogs.com -sivustolla
Pelottaa

**Pelottaa** on suomalaisen Iskias-yhtyeen debyyttisingle, jonka Pisa Records julkaisi 13. elokuuta 2007. Singlen ensimmäinen kappale ”Huomisen kyynel” – käännös Paul Oxley’s Unitin kappaleesta ”Spanish Bars” – oli Suomen virallisella latauslistalla seitsemän viikkoa. Singlen nimikappale ”Pelottaa” on yhtyeen omaa käsialaa.

## Kappaleet
# Huomisen kyynel (alkup. Spanish Bar)
# Pelottaa

## Arviot
* Imperiumi.net: 

## Lähteet
Hulluksi teit

**Hulluksi teit** on suomalaisen Iskias-yhtyeen kappale ja toinen single. Se julkaistiin Poko Rekordsin kautta 27. helmikuuta 2008.

## Kappaleet
# Hulluksi teit

## Aiheesta muualla
* Hulluksi teit discogs.com -sivustolla
Gambiitti

**Gambiitti** on shakkiavaus, jossa toinen puoli uhraa materiaalia (yleensä sotilaan) saavuttaakseen muuta etua, kuten asemallista tai kehitysetua. Aidoksi gambiitiksi kutsutaan gambiittia, jossa uhrannut osapuoli ei saa heti materiaaliaan takaisin. Valegambiitissa nappuloita uhrataan vain näennäisesti. Sanaa gambiitti käytetään vain avauksessa tehdyistä uhrauksista. Vastagambiitissa pelaaja ei hyväksy toisen tarjoamaa gambiittia, vaan vastaa siihen omalla uhrauksellaan.

Tunnetuimmat gambiitit ovat kuningasgambiitti *1.e4 e5 2.f4* ja kuningatargambiitti *1.d4 d5 2.c4*. Kuningasgambiitti on aito gambiitti, kuningatargambiitti puolestaan valegambiitti.

Termi tulee italiankielen sanasta *gambetto* joka tarkoittaa vastustajan kaatamista jalkaa käyttäen -- vastaava suomen sana on *kamppaus*.

## Katso myös
*Luettelo gambiiteista

## Lähteet
*FICGS

## Aiheesta muualla
*Opas gambiitteihin (Osa 1)  
*Opas gambiitteihin (Osa 2)
Neljän keisarin vuosi

**Neljän keisarin vuosi** on puolentoista vuoden aika, joka alkaa keisari Neron itsemurhasta heinäkuusta 68 ja päättyy joulukuuhun 69. Sinä aikana Rooman valtakuntaa hallitsi neljä keisaria peräjälkeen. He olivat Galba, Otho, Vitellius ja Vespasianus.

Neron kuoleman jälkeen vuonna 68 Roomassa syttyi sisällissota, jossa valtaan nousi kolme roomalaista yksi toisensa jälkeen ja kukistui lyhyen valtaskauden jälkeen, kunnes Titus Flavius Vespasianus vakiintui valtakunnan keisariksi. 

## Keisarit
* Galba kesäkuu 68 – 15. tammikuuta 69 (salamurhattiin)
* Otho 15. tammikuuta 69 – 16. huhtikuuta 69 (teki itsemurhan)
* Vitellius 16. huhtikuuta 69 – 20. joulukuuta 69 (murhattiin)
* Vespasianus joulukuu 69 - (osa maakunnista julisti hänet keisariksi kesällä 69)

## Lähteet
James Tolkan

**James Stewart Tolkan** (20. kesäkuuta 1931 Calumet, Michigan – 26. maaliskuuta 2026 Saranac Lake, New York) oli yhdysvaltalainen näyttelijä. Hänet tunnettiin ehkä parhaiten herra Stricklandin roolista ''Paluu tulevaisuuteen'' -elokuvissa.

## Lähteet

## Aiheesta muualla
*
Claire Guyot

**Claire Guyot** (s. 28. kesäkuuta 1966) on ranskalainen näyttelijä ja laulaja, joka tunnetaan Ranskassa useista dubbauksistaan ja erityisesti dubattuaan Teri Hatcherin ja Sarah Michelle Gellarin rooleja. Hän toimii myös dubbauksissa ääniohjaajana.

Guyot opiskeli näyttelemistä kolme vuotta ja aloitti näyttelemisen teatterissa ollen samalla apulaiseditoijana elokuvissa ''La Lectrice'' ja ''La Reine blanche'' vuosina 1988 ja 1991.

Sittemmin Guyot siirtyi dubbauksen pariin ja on vuodesta 1990 dubannut useita televisiosarjoja ja elokuvia ranskaksi. Erityisesti hänet tunnetaan Winona Ryderin dubbaamisesta elokuvissa ''Saksikäsi Edward'' ja *[[Bram Stokerin Dracula|Dracula]]*. Guyot on dubannut Teri Hatcheria televisiosarjoissa *[[Teräsmieheni]]* ja ''Täydelliset naiset''. Lisäksi Sarah Michelle Gellaria elokuvissa ja televisiosarjoissa, kuten ''Buffy, vampyyrintappaja'', ''Scooby-Doo ja salaperäinen saari'', ''Scream 2'' sekä ''Scooby-Doo 2: Monsterit vapaalla''. Guyot on myös dubannut animaatiosarjoja ja teki ensimmäisen alkuperäisroolinsa ''Spies-tytöissä'' vuonna 2002.

Guyot aloitti laulajan uransa vuonna 2000 ja julkaisi ensimmäisen albuminsa vuonna 2006.

Hän on naimisissa näyttelijä Serge Faliun kanssa ja heillä on kaksi lasta.

## Aiheesta muualla
* 
* RS Doublage 
* Doublagissimo
Thomas F. Wilson

**Thomas Francis Wilson, Jr.** (s. 15. huhtikuuta 1959 Philadelphia, Pennsylvania) on yhdysvaltalainen näyttelijä, joka on näytellyt Biff Tannenin sekä hänen lapsenlapsensa ja isoisoisänsä roolejaa Paluu tulevaisuuteen -elokuvissa.

Wilson on tehnyt sivurooleja televisiosarjoissa, esimerkiksi *[[House (televisiosarja)|Housen]]* jaksossa ”Whatever It Takes”, sekä muutamia äänirooleja animaatioihin.

## Valikoitu filmografia
* Paluu tulevaisuuteen (1985) Biff Tannen
* Paluu tulevaisuuteen II (1989) Biff Tannen ja Griff Tannen
* Paluu tulevaisuuteen III (1990) Biff Tannen ja Buford Tannen
* Batman (1993) Tony Zucco
* Hurja kesäleiri (1994)
* Gargoyles (1995) luutnantti Matt Bluestone
* Andersonville (1996)
* Pahuksen katti (1997)
* Freaks and Geeks (1999–2000)
* Paavo Pesusieni – elokuva (2004) (joitain sivurooleja)
* Zoey 101 (2005) valmentaja Phelps
* Hämmästyttävä Hämähäkkimies (2008) Stan Carter
* Back to the Future: The Game (2015, uudelleenjulkaisu) Biff Tannen
Kokonaissulkeuma

**Kokonaissulkeuma** on integraalia vastaava käsite rengasteoriaksi kutsutussa algebran osa-alueessa.

Olkoon *B* rengas, jolla on alirenkaana *A*. Sanotaan, että *A*:n kokonaissulkeuma *B*:ssä on osajoukko A'\subset B, joka sisältää kaikki ne *B*:n alkiot, jotka ovat kokonaisia *A*:ssa. Tämä tarkoittaa sitä, että xn+an-1xn-1 + ... + a0 = 0, jollain a0, a1, ... , an-1 ∈ *A*.

Renkaan *A* kokonaissulkeuma renkaassa *B* on myös rengas.
Butch Patrick

**Butch Patrick** (s. 2. elokuuta 1953 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa *[[Me hirviöt (televisiosarja)|Me hirviöt]]* Eddie Munsterin roolissa ja myös elokuvassa *[[Munster, painu kotiin]]* (1966) sekä päähenkilöä Markia televisiosarjassa *[[Lidsville]]* (1971–1973). Hän sijoittui 45. sijalle VH1:n sadan parhaan lapsinäyttelijän listalla. 

## Aiheesta muualla

*
Cuauhtémoc Blanco

**Cuauhtémoc Blanco** (s. 17. tammikuuta 1973) on meksikolainen poliitikko ja uransa päättänyt jalkapalloilija.

## Politiikka
Nykyisin Cuernavacan kaupunginjohtajana työskentelevä Blanco on puoluetaustaltaan sosiaalidemokraatti.

## Urheilu-ura
Blanco pelasi Meksikon jalkapallomaajoukkueessa maailmanmestaruuskilpailuissa 1998, 2002 ja 2010 sekä kesäolympialaisissa 1996. Kaikkiaan hän pelasi 120 maaottelua ja teki niissä 39 maalia vuosina 1995–2014.

## Seurat
* Club América (1992–1997, 1998–2000, 2002–2004, 2005–2007)
* Club Necaxa (1997–1998)
* Real Valladolid (2000–2002)
* Tiburones Rojos de Veracruz (2004)
* Chicago Fire (2007–)

## Lähteet
Marty McFly

**Marty McFly** on kuvitteellinen hahmo ''Paluu tulevaisuuteen'' -trilogiassa. Martya näyttelee Michael J. Fox.

Martyn vanhemmat ovat George McFly ja Lorraine Baines McFly. Marty on vanhempiensa kolmesta lapsesta nuorin. Marty McFly harrastaa kitaransoittoa ja skeittaamista. Marty seurustelee Jennifer Parker -nimisen tytön kanssa. McFlyn yksi luonteenpiirteistä on se, ettei hän siedä sitä, että häntä kutsutaan pelkuriksi tai vastaavaksi. Trilogian viimeisessä elokuvassa hän kuitenkin pääsee eroon tästä luonteenpiirteestään. 

Elokuvatrilogiassa Marty ja hänen ystävänsä Emmett ”Doc” Brown matkustavat eri vuosiin DeLoreanista muokatulla aikakoneella. Elokuvissa seikkaillaan vuosissa 1985, 1955, 2015 ja 1885. *[[Paluu tulevaisuuteen]]* -elokuvassa Marty on 17-vuotias ja päätyy aikaan, jolloin hänen vanhempansa olivat 17-vuotiaita. Michael J. Fox kertoi päässeensä viimeisen elokuvan aikana aikaan, johon hän oikeasti halusikin, villiin länteen.

## Lähteet
Jukka Sippo

**Jukka Matti Sippo** (s. 7. syyskuuta 1961 Kuusankoski) on korkeimman oikeuden jäsen ja oikeusneuvos. Sippo valmistui oikeustieteen kandidaatiksi vuonna 1986 ja sen jälkeen auskultoi Iitin tuomiokunnassa ja sai varatuomarin arvon vuonna 1987.

Sippo toimi Helsingin raastuvanoikeuden oikeusneuvosmiehen viransijaisena ja sittemmin Helsingin käräjäoikeuden käräjätuomarina vuosina 1988–1996. Vuonna 1996 Sippo siirtyi esittelijän tehtäviin korkeimpaan oikeuteen ja eteni vuonna 2001 esittelijäneuvokseksi. Vuosina 1998–1999 hän toimi oikeusministeriön lainvalmisteluosastolla erityisasiantuntijana. Korkeimman oikeuden jäseneksi hänet nimitettiin 1. tammikuuta 2008 alkaen.

Sippo on ollut oikeusministeriön asiantuntijana prosessioikeudellista lainsäädäntöa valmisteltaessa 2000–2001 sekä kuluttajavalituslautakunnan, sittemmin kuluttajariitalautakunnan jaoston puheenjohtaja 1999–2007 ja täysistunnon varapuheenjohtaja ja jäsen 2003–2007.

## Lähteet
Cimarron Valley Railroad

**Cimarron Valley Railroad**  on yhdysvaltalainen paikallinen rautatieyhtiö, jonka toimialueena on Kansasin osavaltion lounaisosa, Oklahoman osavaltion luoteisosa sekä Coloradon osavaltion kaakkoisosa. Yhtiö aloitti rautatieliikenteen helmikuussa 1996 hankittuaan omistukseensa kaksi entistä vähäliikenteistä Atchison, Topeka and Santa Fe Railroadin omistamaa rataosaa. Pääasialliset kuljetustuotteet ovat maataloustuotteita sekä- tarvikkeita.

## Rataverkko
Yhtiön rataverkko käsittää noin 410 kilometriä rataa, ja se muodostuu seuraavista AT&SF:n entisistä rataosista:
* Cimarron Valley Subdivision (Dodge City, Kansas – Boise City, Oklahoma) 256,6 km
* Manter Subdivision (Satanta, Kansas – Springfield, Colorado) 153,8 km

## Lähteet

## Aiheesta muualla
* Southwest Railfan: Cimarron Valley Railroad
David Michel

**David Michel** on ranskalainen televisioanimaatioiden tuottaja ja käsikirjoittaja, joka tunnetaan muun muassa luomistaan animaatiosarjoista Spies-tytöt, Martin Mystery ja Team Galaxy.

## Aiheesta muualla
*
Reel Music

**Reel Music** on The Beatlesin kokoelma-albumi vuodelta 1982. Siinä on 14 kappaletta.

## Kappaleet
Kaikki kappaleet Lennon/McCartney, jollei toisin ilmoitettu.

** A-puoli **
#"A Hard Day’s Night"
#"I Should Have Known Better"
#"Can’t Buy Me Love"
#"And I Love Her"
#"Help!"
#"You’ve Got to Hide Your Love Away"
#"Ticket to Ride"

** B-puoli **
#"Magical Mystery Tour"
#"I Am the Walrus"
#"Yellow Submarine"
#"All You Need Is Love"
#"Let It Be"
#"Get Back"
#"The Long and Winding Road"

## Lähteet
* https://web.archive.org/web/20070814062218/http://www.davidjwilson.btinternet.co.uk/beatles/reel_music.html
Salmijärvi

**Salmijärvi** voi tarkoittaa:

## Järviä
* Salmijärvi, järvi Enontekiöllä
* Salmijärvi, järvi Hyrynsalmella
* Salmijärvi, järvi Jyväskylän Savipohjalla
* Salmijärvi, järvi Jyväskylän Taka-Keljossa
* Salmijärvi, järvi Jämsän Hallissa
* Salmijärvi, järvi Jämsän Hassissa
* Salmijärvi, järvi Jämsässä lähellä Holisevaa
* Salmijärvi, järvi Jämsän Koskenpäällä
* Salmijärvi, järvi Jämsän Rasissa
* Salmijärvi, järvi Kajaanissa
* Salmijärvi, järvi Kannonkoskella
* Salmijärvi, järvi Karstulassa
* Salmijärvet, järvi Keuruulla
* Salmijärvi, järvi Kouvolassa
* Salmijärvi, järvi Kuhmoisten Kylämässä
* Salmijärvi, järvi Kuhmoisten Myllykylässä
* Salmijärvi, järvi Lopella ja Tammelassa
* Salmijärvi, järvi Mikkelissä
* Salmijärvi, järvi Multialla
* Salmijärvi, järvi Mänttä-Vilppulan Myllykylässä
* Salmijärvi, järvi Mänttä-Vilppulan Suluslahdella
* Salmijärvi, järvi Mäntyharjun Tainassa
* Salmijärvi, järvi Mäntyharjussa ja Heinolassa
* Salmijärvi, järvi Oriveden ja Jämsän rajalla
* Salmijärvi, järvi Oriveden Lauttakulmalla
* Salmijärvi, järvi Oriveden Siikanevalla
* Salmijärvi, suvantojärvi Paatsjoessa Venäjän ja Norjan rajalla
* Salmijärvi, järvi Padasjoella
* Salmijärvi, järvi Petäjävedellä lähellä Kintausta
* Petäjävesi, eteläisempi järvi Petäjäveden Rautakylässä
* Petäjävesi, pohjoisempi järvi Petäjäveden Rautakylässä
* Salmijärvi, järvi Rovaniemellä
* Salmijärvi, järvi Ruovedellä Helvetinjärven kansallispuistossa
* Salmijärvi, järvi Ruoveden Pihlajalahdella
* Salmijärvi, järvi Saarijärvellä lähellä Puolimatkaa
* Salmijärvet, kolmen järven ryhmä Saarijärvellä lähellä Hirvaanmäen kylää
* Salmijärvi, järvi Vihdissä
* Salmijärvi, järvi Kullaalla Ulvilassa
* Salmijärvi, järvi Viitasaaren Niinimäenkylässä
* Salmijärvi, järvi Viitasaaren Tokolankylässä
* Salmijärvi, järvi Ylöjärven Kurussa
* Salmijärvi, järvi Ylöjärven Länsi-Aureella
* Salmijärvi, järvi Ylöjärven Pengossa
* Salmijärvi, järvi Ylöjärven Vehmaanperällä
* Salmijärvi-Isojärvi, järvi Viitasaarella
* Iso Salmijärvi, järvi Kouvolassa
* Iso Salmijärvi, järvi Orimattilassa
* Iso Salmijärvi, järvi Orivedellä
* Iso Salmijärvi, järvi Petäjävedellä lähellä Metsäkulmaa
* Iso Salmijärvi, järvi Toivakassa
* Iso Salmijärvi, järvi Ylöjärven Poikeluksessa
* Pieni Salmijärvi, eteläisempi järvi Petäjävedellä lähellä Kankaanperää
* Pieni Salmijärvi, pohjoisempi järvi Petäjävedellä lähellä Kankaanperää
* Pieni Salmijärvi, järvi Saarijärvellä lähellä Puolimatkaa
* Pieni Salmijärvi, järvi Toivakassa
* Pikku Salmijärvi, järvi Ulvilassa
* Pieni Salmijärvi, järvi Viitasaaren Tokolankylässä
* Pikku Salmijärvi, järvi Ylöjärven Parkkuulla
* Vähä Salmijärvi, järvi Kouvolassa
* Vähä Salmijärvi, järvi Mänttä-Vilppulan Suluslahdella
* Alinen Salmijärvi, järvi Kangasalla
* Ylinen Salmijärvi, järvi Kangasalla
* Ala-Salmijärvi, järvi Mäntyharjussa
* Ylä-Salmijärvi, järvi Mikkelissä

## Kyliä ja kaupunginosia
* Salmijärvi, kylä Juankoskella
* Salmijärvi, kaupunginosa Kajaanissa
* Salmijärvi, kylä Petsamossa Neuvostoliitolle luovutetulla alueella
* Salmijärvi, kylä Pudasjärvellä
* Salmijärvi, kylä Suojärvellä Neuvostoliitolle luovutetulla alueella

## Henkilöitä
* Johanna Salmijärvi (s. 1994), jalkapalloilija.
Soufiane Alloudi

**Soufiane Alloudi** (, s. 1. heinäkuuta 1983 El Gara, Marokko) on marokkolainen jalkapalloilija. Alloudi on edustanut urallansa kahta eri seuraa, kotimaassaan Marokossa sekä Arabiemiirikunnissa. Alloudi on myös pelannut Marokon maajoukkueessa. Alloudi teki vuoden 2008 Afrikan-mestaruusturnauksessa kolme maalia ottelussa Namibiaa vastaan.

## Lähteet
Terttu Raitio

**Terttu Raitio** (o.s. **Nyman**; 4. joulukuuta 1928 – 14. toukokuuta 2020) oli vuosien 1948–1949 Miss Suomi. Hänen valintansa tehtiin joulukuussa 1948. Siihen aikaan hän oli 20-vuotias helsinkiläinen, ja hänet tunnettiin vielä tyttönimellään Nyman.

Nyman oli kotoisin maaseudulta ja opettajan kannustamana luki ylioppilaaksi, minkä jälkeen hän meni vakuutusyhtiöön töihin vaikka oli miettinyt opettajan ammattiakin. Työkaverit saivat hänet ilmoittautumaan Miss Suomi -kisoihin, jotka hän voitti vuonna 1948 ollessaan 20-vuotias. Hän avioitui miekkailun olympiaedustaja Heikki Raition kanssa. Hänen miehensä kuoli vuonna 1997. Esikoisen syntymän jälkeen hän jäi kotiäidiksi. Heillä oli kolme lasta: kaksi tytärtä ja poika. Viimeiset vuotensa hän vietti hoivakodissa. 

## Lähteet

## Aiheesta muualla
* 
*
Ahonoidanlukko

**Ahonoidanlukko** (*Sceptridium multifidum*) on pienikokoinen, nahkanoidanlukkoihin kuuluva käärmeenkielikasvi. Aiemmin sen on ajateltu kuuluvan niittynoidanlukkojen (*Botrychium*) sukuun. Suomessa laji on harvinaistunut ja luokiteltu silmälläpidettäväksi lajiksi.

## Ulkonäkö ja koko

Ahonoidanlukolla on mehevä maavarsi ja siitä ilmaan nouseva itiöitä levittävä lehti, joka kasvaa 10–25 senttimetriä korkeaksi. Lehti on varren tyvestä jakautunut. Lehden lapa on 2–3 kertaa parilehdykkäinen, leveän kolmiomainen, väriltään kellan- tai tummanvihreä ja nuorena hienokarvainen. Alimman lehdykkäparin lehdykät ovat melkein lehden kärkiosan kokoisia. Pikkulehdykät ovat pulleita, tylppiä ja miltei ehyitä. Nahkea ja pitkäruotinen lehtilapa voi talvehtia lumen alla. Itiöpesäkkeistö on runsashaarainen, leveän kartiomainen ja hyvin pitkäperäinen. Itiöpesäkkeet ovat lyhytperäisiä ja sijaitsevat usein rypälemäisinä ryhminä, kypsinä ne ovat väriltään ruosteenruskeita. Ahonoidanlukon itiöt kypsyvät Suomessa heinä-syyskuussa.

## Levinneisyys
Ahonoidanlukkoa esiintyy Euroopassa Saksasta ja Alppein alueelta itään Keski-Siperiaan asti. Pohjoisessa levinneisyysalue kattaa lähes koko Fennoskandian. Lajia tavataan myös Venäjän kaukoidässä, Japanissa ja Pohjois-Amerikassa mantereen keskiosien läpi kulkevalla laajalla vyöhykkeellä. Suomessa ahonoidanlukkoa on tavattu koko maasta, eniten Pohjois-Suomessa. Nykyään laji on harvinaistunut erityisesti maan eteläosissa. Esimerkiksi Ahvenanmaalla lajia ei ole tavattu 1960-luvun jälkeen.

## Elinympäristö
Ahonoidanlukko kasvaa useimmiten ihmisen muokkaamassa ympäristössä, kuten hiekkaisilla laidunkedoilla, niityillä ja pientareilla. Lajia kuitenkin tavataan myös muun muassa lehdoissa ja rantapensaikoissa. Muiden noidanlukkolajien tapaan se on harvinaistunut Suomessa kasvupaikkojen vähentyessä niiden umpeenkasvun takia.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Hæggström, Carl-Adam, Esbo 2010.

### Viitteet

## Aiheesta muualla
* Pohjolan kasvien pauloissa: Sceptridium multifidum - ahonoidanlukko
* Kasviatlas 2010: Ahonoidanlukon levinneisyys Suomessa
* Pinkka, Lajituntemuksen oppimisympäristö: Ahonoidanlukko (''Botrychium multifidum'') 
* ITIS: ''Botrychium multifidum'' 
* United States Department of Agriculture (USDA): ''Botrychium multifidum''
Maija-Riitta Tuomaala

**Maija-Riitta Tuomaala** (1934 – 13. tammikuuta 2019) oli vuoden 1953 Miss Suomi. Valintansa aikaan hän oli 19-vuotias lahtelainen kampaaja. Tuomaala ei menestynyt Miss Maailma tai Miss Eurooppa -kisoissa, mutta mannekiinin töitä riitti missivuonna.

Tuomaala meni pian missivuoden jälkeen naimisiin Mauri Salon kanssa ja sai kaksi lasta. He asuivat Porvoossa. Heidän tyttärensä Päivi Salo osallistui Miss Suomi -kisoihin 1977, mutta ei sijoittunut kärkipäähän.

## Lähteet

## Aiheesta muualla
* Maija-Riitta Tuomaala Miss Suomi -kilpailuissa 1953. YLE:n Elävä arkisto.
Pate Kivinen

Petteri **Pate Kivinen**  (myös **Iso-Pate Kivinen**, IP, s. 23. elokuuta 1965) on suomalainen muusikko. Hän on työskennellyt sessiomuusikkona ja soittanut useiden artistien ja yhtyeiden albumeilla ja ollut mukana Hanoi Rocksin kiertuekokoonpanossa ja soittanut yhtyeessä Five Fifteen. Vuodesta 2008 lähtien Kivinen on toiminut Popedan kosketinsoittajana. Pate on myös soittanut Mannerheim, Conquest, Metal Gods, Salmon Red ja Monster Bore -yhtyeissä.

Pate on levyttänyt mm. seuraavien yhtyeiden ja artistien kanssa: Five Fifteen, Monster Bore, Rip’n’rape, Popeda, Balls, Hanoi Rocks, Andy McCoy, The 69 Eyes, Sub-Urban Tribe, Mavisakal, Rasmus, Mannerheim, Qumma Connection, Jay Lewis ja Conquest.

Vuonna 2017 Hammond nimitti Paten Suomen ensimmäiseksi viralliseksi Hammond-artistiksi.

Pate on tehnyt musiikkia lyhytelokuviin sekä useisiin pienempiin musiikkiprojekteihin.